b'\n_START_ARTICLE_\nBrugnatellita\n_START_SECTION_\nCaracter\xc3\xadstiques\n_START_PARAGRAPH_\nLa brugnatellita \xc3\xa9s un carbonat de f\xc3\xb3rmula qu\xc3\xadmica Mg\xe2\x82\x86Fe\xc2\xb3\xe2\x81\xba(CO\xe2\x82\x83)(OH)\xe2\x82\x81\xe2\x82\x83\xc2\xb74H\xe2\x82\x82O. Cristal\xc2\xb7litza en el sistema hexagonal en forma d\'escates hexagonals o trigonals diminutes que poden ser estriades a 60\xe2\x97\xa6, i s\xc3\xb3n aplanades en {0001}; tamb\xc3\xa9 en forma de en masses laminars o foliades, formant n\xc3\xb2duls, crostes i recobriments. La seva duresa a l\'escala de Mohs \xc3\xa9s 2. _NEWLINE_Segons la classificaci\xc3\xb3 de Nickel-Strunz, la brugnatellita pertany a "05.DA: Carbonats amb anions addicionals, amb H\xe2\x82\x82O, amb cations de mida mitjana" juntament amb els seg\xc3\xbcents minerals: dypingita, hidromagnesita, giorgiosita, widgiemoolthalita, artinita, indigirita, clorartinita, otwayita, zaratita, kambalda\xc3\xafta, callaghanita, clara\xc3\xafta, hidroscarbro\xc3\xafta, scarbro\xc3\xafta, caresita, quintinita, charmarita, stichtita-2H, clormagaluminita, hidrotalcita-2H, piroaurita-2H, zaccagna\xc3\xafta, comblainita, desautelsita, hidrotalcita, piroaurita, reevesita, stichtita i takovita.\n_START_SECTION_\nFormaci\xc3\xb3 i jaciments\n_START_PARAGRAPH_\nLa brugnatellita \xc3\xa9s un producte d\'alteraci\xc3\xb3 hidrotermal en serpentinita, revestint esquerdes juntament amb un altre esp\xc3\xa8cies minerals riques en magnesi. Va ser descoberta a mina d\'asbest Crest\xc3\xb9n, a Ciappanico (Prov\xc3\xadncia de Sondrio, Llombardia, It\xc3\xa0lia). Tamb\xc3\xa9 ha estat descrita a \xc3\x80ustria, el Canad\xc3\xa0, Corea del Nord, els Estats Units, altres indrets d\'It\xc3\xa0lia, el Jap\xc3\xb3, el Marroc, Noruega, Nova Zelanda, el Regne Unit, la Rep\xc3\xbablica Txeca i Su\xc3\xa8cia._NEWLINE_Sol trobar-se associada a altres minerals com: cris\xc3\xb2til, artinita, hidromagnesita, piroaurita, magnesita, brucita i aragonita.'